Bragdøya

mini|Fra Bragdøya
Bragdøya er en øy i Kristiansandsfjorden. Øya eies av Kristiansand kommune som kjøpte den i 1969  med statlig tilskudd. Dette med klausul om at øyene skulle være et rekreasjonsområde for byen og der er bade- og fiskemuligheter. Til Bragdøyas friareal hører også de nærliggende øyene Timlingene, Svendsholmen, Blomsterøya, Langøya, Ragnhildsholmen og Hestehaue.

På Bragdøya og øyene rundt er det en del eldre hyttebebyggelse.

Bragdøya har båtforbindelse fra Lumber Vågsbygd hele året og egen badebåt fra Kristiansand sentrum i sommermånedene.  Se også badeplasser i Kristiansand.

Historikk
Det har i flere hundre år vært bosetning på Bragdøya. "Siffuord Bragdøen" er nevnt i skriftlige kilder som eier fra 1610 og utover. I tillegg er det nevnt en "Oluff" som medeier.

Byens første lystgård ble oppført på Bragdøya av by- og rådstueskriver Henrik Arnold Thaulow rundt 1770. Thaulow var morfar til Camilla, Oscar og Henrik Wergeland og barna tilbragt flere somre på øya med foreldre og besteforeldre. 

Siste fastboende, familien Gimre, som forpaktet gården, flyttet inn til fastland i 1952. I dag er gården restaurert, og våningshuset - kalt Thaulows hus - benyttes til kulturelle arrangementer. 

Bragdøya Kystlag er Norges største med rundt 750 medlemmer.

Sørlandets Trandumskog
Sørlandets mørke historie knyttet til andre verdenskrig er hendelser på Bragdøya. Her henrettet SS-folk i 1944 24 forsvarsløse sovjetiske krigsfanger. De ble myrdet for bagatellmessige forhold, bl.a. rømning og små tyverier. 

11 av disse ble drept i oktober 1944. De ble kommandert til å grave sin egen grav i et skogholt i østre del av Bragdøya, deretter måtte 9 av dem kle av seg og knele på gravkanten for å motta nakkeskudd. To ble spart for å grave over sine 9 kamerater. Deretter ble også disse to skutt av SS-Hauptscharführer Paul Heinrich Glomb. En av de to som ble spart til sist var en 26 år gammel lærer. Han kom fra en fangeleir i Greipstad og tyskerne hadde trolig funnet ut at han var jøde - og derfor skulle dø. Så ble graven helt lukket. Klærne ble pakket i sekker og tatt med til Arkivet i Kristiansand.

Også våren 1944 ble to russere skutt på Bragdøya. I dette tilfelle var Glomb assistent. Han sto også bak henging av flere krigsfanger som deretter ble kastet i sjøen. 

 Referanser 

Eksterne lenker
 Bragdøya – Turistinformasjon og hjemmeside for Bragdøya Kystlag

Kategori:Øyer i Kristiansand
Kategori:Severdigheter i Kristiansand
Kategori:Norge under andre verdenskrig